tomron87/hebrew-wikipedia-sentences-corpus huggingface dataset:
האלבום נקרא War מכמה סיבות.
ב-1982, בונו אמר ש-"נראה היה שמלחמה הייתה המוטיב של 1982".
והוסיף ש-"בכל מקום עליו לא הסתכלת, מאיי פוקלנד למזרח התיכון לדרום אפריקה, הייתה מלחמה.
בכך שקראנו לאלבום War נתנו לאנשים סטירה בפנים ובאותו הזמן התרחקנו מהתדמית הנעימה שהרבה אנשים חשו כשהם חשבו על U2".
דה אדג' אמר ש-"זו כותרת כבדה.
זה לא משהו בטוח, אז זה היה יכול להביא לתוצאה הפוכה ממה שרצינו.
זה נושא שאנשים יכולים לסלוד ממנו.
אבל רצינו לעלות על דרך מסוכנת יותר, לעוף קצת קרוב יותר לשמש, אז אני חושב ששם האלבום מתאים".
הילד שעל עטיפת התקליט הוא פיטר רוואן (אחיו של גוגי, חבר טוב של בונו).
הוא מופיע גם על העטיפות של האלבומים Boy, Three, The Best of 1980-1990 וגם על כמה סינגלים.
בונו תיאר את ההיגיון שמאחורי העטיפה: "במקום לשים טנקים ורובים על העטיפה, שמנו פנים של ילד.
מלחמה יכולה להיות גם דבר נפשי, דבר רגשי, בין אוהבים.
היא לא חייבת להיות דבר פיזי".
בינואר 1983, "New Year's Day" שוחרר כסינגל המוביל של האלבום.
הסינגל הגיע לעשירייה הראשונה של מצעד המוזיקה בבריטניה, והיה הסינגל הראשון של הלהקה שנכנס למצעד הבילבורד הוט 100. במרץ 1983, "Two Hearts Beat as One" ו-"Sunday Bloody Sunday" יצאו כסינגלים באזורים שונים.
"Two Hearts Beat as One" יצא בארצות הברית, בריטניה ואוסטרליה והגיע למקום ה-18 במצעד הסינגלים של בריטניה.
"Sunday Bloody Sunday" יצא בגרמניה ובדנמרק והגיע למקום השלישי במצעדים של דנמרק.
"40" יצא בגרמניה לא כסינגל מסחרי, אלא כסינגל שיווקי.
עם שחרורו של האלבום, כמה ביקורות בבריטניה היו שליליות.
גאווין מרטין ממגזין ה-NME השווה בין האלבום לבין האלבום הראשון של U2. הוא טען ש-"בעוד ש-Boy זרח וזרם, War הוא אלבום משמעם וסטטי, ובעוד ש-Boy היה מלא באש ובדמיון, War שופע במודעות ליברלית ריקה".
הוא הרגיש שאחרי הסינגל "New Years Day", אשר לדעתו היה "הסינגל הטוב ביותר שלהם מאז "I Will Follow", האלבום "מתדרדר בצורה דרמטית", ובסופו של דבר קורא לאלבום "עוד דוגמה לאימפוטנציה והריקבון של מוזיקת הרוק".
למגזין Sounds הייתה נקודת מבט דומה.
בו נטען ששני הסינגלים שיצאו מהאלבום הם שני השירים החדקים ביותר ממנו, אבל ש-"שאר האלבום הוא תערובת מדכאת של שירים לא גמורים וניסיוניים (במובן הפשוט ביותר של המילה), והם תת-רמה".
לעומת זאת, בארצות הברית, מגזין הרולינג סטון פרסם ביקורת חיובית על האלבום: "באופן כללי, הנקודות המוזיקליות החזקות של האלבום הן בעיקר תוצר של עיבודים מטופלים היטב ודינמיקות מאוזנות טוב.
אפילו בזמן שדה אדג' פורט על הגיטרה שלו מנגינות שהופכות יותר ויותר מתוחכמות, הוא עדיין מצליח לשמור על הקהות המינימליסטית אשר הוסיפה ניצוץ ל-Boy."
War היה הצלחה מסחרית, והפך לאלבום הראשון של U2 שהגיע למקום הראשון במצעד האלבומים הבריטי.
הוא הוריד מהמקום הראשון את Thriller של מייקל ג'קסון.
האלבום דורג במקום ה-6 בסקר המבקרים של 1983 של וילג' ווייס.
ב-1989, War דורג במקום ה-40 במצעד "100 האלבומים הטובים ביותר של שנות ה-80", של מגזין רולינג סטון.
ב-2012, האלבום דורג במקום 223 ברשימת "500 האלבומים הטובים ביותר בכל הזמנים" של מגזין רולינג סטון, וגם דורג במקום ה-94 ברשימת "האלבומים הטובים ביותר של שנות ה-80" של Slant Magazine.
כדי לקדם את האלבום, הלהקה יצאה לסיבוב הופעות ב-1 בדצמבר 1982. סיבוב ההופעות החל חודש לפני שהאלבום יצא וכונה "קדם-סיבוב ההופעות War".
דבר זה נועד להציג ולבדוק את השירים בהופעה חיה.
הסיבוב עצמו החל ב-26 בפברואר 1983 ונמשך עד 30 בנובמבר באותה שנה.
בסך הכול, הלהקה עשתה 110 הופעות ברחבי אירופה, ארצות הברית ויפן כדי לקדם את War.
במהלך הסיבוב, הלהקה החלה לנגן בהדרגה במקומות גדולים יותר.
היא עברה ממועדונים לאולמות ולארנות.
בונו ניסה לשלהב את הקהל הגודל עם תעלולים תיאטרליים, לעיתים קרובות מסוכנים.
הוא טיפס על פיגומים ועמודי תאורה וקפץ אל תוך הקהל.
מראהו של בונו מנופף בדגל לבן בעת הביצועים של "Sunday Bloody Sunday" הפך לתמונה אייקונית של סיבוב ההופעות.
הלהקה ניגנה בכמה פסטיבלים גדולים באירופה ובארצות הברית, אשר כללו את US Festival בסוף השבוע של יום הזיכרון של ארצות הברית מול קהל של 125,000 אנשים.
ההופעה של הלהקה ב-5 ביוני 1983 ב-Red Rocks Amphitheater תוארה על ידי מגזין רולינג סטון כאחד מ-"50 הרגעים ששינו את ההיסטוריה של הרוקנרול".
ההופעה הוקלטה לווידאו בשם Live at Red Rocks, והייתה אחת מכמה הופעות שנכללו באלבום החי Under a Blood Red Sky.
שתי ההוצאות הושמעו הרבה ברדיו וב-MTV, מה שגרם להרחבת הקהל של הלהקה והצגתם כלהקת הופעות טובה.
בשנת 1993, חברת התקליטים Mobile Fidelity Sound Lab הוציאה מהדורה מחודשת של האלבום.
בעקבות ההוצאה המחודשת של The Joshua Tree ב-2007, צפו שמועות שהלהקה תוציא מחדש גם את Boy, October ו-War.
הלהקה אישרה זאת ב-9 באפריל 2008 באתר הרשמי שלה.
המהדורה המחודשת יצאה ב-21 ביולי 2008 בבריטניה ובארצות הברית ביום למחרת.
האלבום יצא בשלושה פורמטים שונים:
פורמט רגיל: דיסק אחד אשר עבר שחזור אודיו ועטיפה.
כולל ספרון של 16 עמודים עם תמונות שמעולם לא נראו קודם לכן, מילות האלבום והערות חדשות שנוספו לאלבום על ידי ניל סטוקס.
עשרת השירים שנמצאים בגרסה זו זהים לאלו שבקודמת.
פורמט מהודר: דיסק אחד אשר עבר שחזור אודיו ועטיפה ודיסק בונוס.
דיסק הבונוס כולל בי-סיידס, הופעות חיות ושירים נדירים.
הפורמט הזה כולל גם חוברת בת 32 דפים עם תמונות שלא נראו עד כה, מילים לשירים, הערות מניל סטוקס, והערות מבארות על חומרי הבונוס מדה אדג'.
פורמט ויניל: אלבום אחד בהוצאה מחודשת על תקליט 180 גרם עם עטיפה משוחזרת.
בונו – שירה, גיטרה נוספת
דה אדג' - גיטרה, פסנתר, גיטרת לאפ סטיל, קולות רקע, שירה ראשית ב-"Seconds", בס וגיטרה ב-"40"
אדם קלייטון - גיטרה בס, חוץ מב-"40"
קני פרדליי - חצוצרה ב-"Red Light"
The Coconuts: שריל פורר, אדריאנה קאגי, טארין האגי, ג'סיקה פלטון - קולות רקע ב-"Like a Song…", "Red Light" וב-"Surrender"
מדינהמיקום שיאתעודהמכירותברזילזהב100,000+בלגיהפלטינהקנדה4פלטינה כפולה300,000+צרפתפלטינהגרמניהזהבהולנדזהבשווייץ'זהבבריטניה1פלטינה משולשת600,000+ארצות הברית12פלטינה מרובעת4,000,000+
במשחק שולטים השחקנים בחברי הטנו, גזע של לוחמים עתיקים אשר התעוררו לאחר מאות שנים של תרדמת הקפאה ומוצאים עצמם במלחמה עם פלגים שונים.
על מנת להילחם בחזרה, הטנו משתמשים בחליפה ביומכנית אשר פועלת בשליטה מרחוק כדי לתעל את היכולות הייחודיות שלהם — ה-Warframes אשר על שמם נקרא המשחק.
מאוחר יותר משימות חושפות שה-Warframes הם למעשה קליפות ביומכניות אשר מחוברים לתודעה של הטנו הממשי, ילדים אנושיים שקיבלו כוחות בלתי צפויים על ידי כוחות הריק.
כוחות אלו הובילו אותם להיות אחוזי שדים והם הוגלו לתוך תרמילי הקפאה על הירח.
הטנו וה-Warframes שלהם היו בשימוש על ידי אימפריית אורוקין (Orokin) במאבק נואש נגד הסנטיאנטס (Sentients) ועצרו את הפלישה שלהם.
עם זאת, מסיבות לא ידועות, התהפך הגלגל והאימפריה התמוטטה.
האימפריה נופצה עם השאריות אשר הופכות להיות הגריניר (Grineer) והקורפוס (Corpus) בזמן שהטנו הונחו להקפאה למאות שנים לאחר מכן.
השחקן יכול לעסוק בתוכן שחקן נגד הסביבה (PvE) באמצעות משימות או תוכן שחקן מול שחקן (PvP) באמצעות "קונקלייב" (Conclave).
יש גם "קווסטים", שהם סט של משימות PvE עם נרטיב או סיפור מאחוריהם.
משימות זמינות מפוזרות על פני כוכבי מערכת השמש, הירחים פובוס, אירופה, לואה (ירח כדור הארץ), וגמדי כוכבי הלכת פלוטו, קרס, אריס וסדנה.
שחקנים יכולים גם לגשת לסט משימות בכיס מימד הקרוי הרִיק (Void) באמצעות השלמת צמתים על כוכבי לכת אחרים, והם יכולים להילחם באויבים מן הריק דרך סדקי חלל.
Warframes, ורוב שאר הפריטים במשחק, ניתנים להשגה דרך פעילויות תוך-משחק שונות, כגון פרסי משימות, פרסי קווסטים, וכו'.
שחקנים יכולים להחזיק את כל ה-Warframes במלאי שלהם אבל לצייד רק אחד בכל פעם.
Warframes, כמו גם אלמנטים אחרים שונים במשחק, הם ניתנים להתאמת צבעים אישית ברמה גבוהה.
Warframes חדשים מתפתחים ומשתחררים כל 3–5 חודשים.
לכל Warframe יש 4 יכולות פעילות ויכולת פסיבית.
במהלך פעילות משותפת (Co-op), שחקנים יכולים לתחזק את יכולות ה-Warframes הרצויות שלהם על מנת להגביר נזק, להגביל תנועה של אויבים, או כדי לעזור ולהגן אחד על השני.
Warframes למעשה אינם מתוכננים לקטגורית משחק מסוימת, כמו התגנבות או הגנה אבל יכולים להשתנות כדי שיתאימו לסגנון משחק יותר היברידי באמצעות שילובים שונים של מודים.
היכולות של כל Warframe כפופים לשינוי על ידי המפתחים בהתאם לשימוש ומשוב מהקהילה.
השחקנים מצוידים בשלושה כלי נשק: הנשק העיקרי, נשק משני, ונשק תגרה.
את כל הציוד ניתן לשדרג עם "מודים" שניתנים מאויבים או ניתנים מתמלוגי משימות; אפשר לציידם, להסירם ולשדרגם לתוך סלוטים (מקומות) על חלק מהציוד.
קומפניונס (Companions) אפשר גם לצייד ושילוו טנו במשימות, כל אחד עם הכוחות שלו.
הם יכולים להיות שומרים מכניים מרחפים, הנקראים סנטינלס (Sentinels), או, בעקבות קווסט, שחקנים יכולים להשיג קוברואו (Kubrow), דמויי הכלב, או קוואט (Kavat), חיה חתולית עם תכונות זוחלים.
Warframes, ציוד, קומפניונס, כמו גם אלמנטים שונים אחרים במשחק יכולים לעלות רמות, דבר אשר מגביר את התכונות ו/או ומאפשר לצייד יותר "מודים".
שחקנים נחים, ונוסעים בספינה הקטנה, והניתנת להתאמה אישית שלהם בין משימות.
עד ארבעה שחקנים יכולים לעבוד יחד כדי להשלים משימות, כגון חיסול אויבים, אחזור נתונים ממסופים, חיסול מטרות בכירות/מסוכנות, הגנה על חפץ, או לשרוד זמן רב ככל האפשר, לפני שהם יכולים להשתחרר והמשימה תחשב להצלחה.
המשימות מדורגות לפי רמת בסיס, המציין את כוח היריבים שהשחקן יפגוש.
יש מגוון משימות גל אינסופיות, אשר מאפשרות לשחקנים להמשיך במשך זמן רב ככל שהם רוצים, עם אויבים קשים יותר ויותר ותמלוגים אפשריים יותר טובים.
המצלמה ממוקמת מעל הכתף בשביל ירי גוף שלישי.
השחקן יכול לקפוץ, לרוץ, להחליק, ולהתגלגל, כמו גם לשלב טכניקות כדי לעבור במהירות ברחבי השלב ולהימנע מיריות האויב.
המשחק גם מאפשר לשחקנים לנצל טכניקות פארקור כדי להתחמק מאויבים, לעקוף מכשולים או לקבל גישה לתחומים סודיים.
מפות נוצרות באופן תהליכי עם חדרים בנויים מראש מחוברים יחד אז אין שלבים עם אותה הפריסה.
לפעמים, השחקן יתבקש לפרוץ מסופי אבטחה על ידי השלמת פאזל מיני-משחק תוך מגבלת זמן קצרה כדי להמשיך במשימות.
קרדיטים, תחמושת, משאבים, ומודים ניתנים למציאה במקומות מוגדרים, כגון לוקרים ומכולות הניתנות להריסה, כמו גם על ידי נפילה מאויבים.
אם טנו של שחקן מאבד את כל החיים שלו, הטנו נופל; אם השחקן נמצא לבד, הם יכולים להרחיב אחד מהחזרות לחיים שלהם עבור המשימה הזאת כך שיחזרו עם חיים מלאים, בעוד שאם נמצא עם שחקנים אחרים, שחקן אחר יכול להחיות את הטנו הזה.
אם כל הטנו נפלו ואף אחד לא חוזר לחיים, או במקרה של משימות מסוימות, אם המטרה לא נפגשה, המשימה מסתיימת בטרם עת בעוד שהשחקנים מפסידים את כל התגמולים מעבר למה שכבר אספו.
כלי נשק חדשים, Warframes, ציוד, ושרטוטים לבניית ציוד כלשהו ניתן לרכוש בשוק, או באמצעות קרדיטים שנצברו במשחק, או פלטינום, מטבע פרמיום אשר ניתן לרכוש באמצעות קניה כספית או מסחר במשחק.
כמו כן, שרטוטים מסוימים ניתנים מאויבים מסוימים.
ציוד המוגדר כשרטוטים ניתן לבנות באמצעות משאבים שנאספו במשימות.
שחקנים יכולים לסחור חלק מהציוד שלהם עם שחקנים אחרים, כמו כן.
משחק הווידאו מ-2008 Dark Sector של Digital Extremes היה במקור אמור להתקיים בסביבת מדע בדיוני בחלל החיצון, שבו שחקנים לוקחים את התפקיד של דמות הנמצאת בחליפה מכנית מלוטשת עם כוחות מטורפים.
עם זאת, Dark Sector שופץ, ורוב אלמנטי המדע הבדיוני הושלכו.
ב-2012, Digital Extremes הודיעו שהם עובדים על Warframe, אשר לווה בכבדות מהקונספט של Dark Sector המקורי, עם עיצוב דמויות ושלבים כמו גם עם שמות שונים שיוצרים את הופעתו.
"Warframe" קיבל ביקורות מעורבות על ידי המבקרים, מחזיק את התוצאה של 68/100 ב-Metacritic, המבוססת על תשע ביקורות.
IGN נתן למשחק 7.0 בעודו משבח את ה-co-op של המשחק.
המשחק הוא בין אחד המשחקים הזמינים בסטים הכי משוחקים.
Digital Extremes מייחס את ההצלחה של הכותר לעדכונים התכופים שהם מפתחים למשחק ולקהילת המעריצים של המשחק.
Digital Extremes מתאר את המשחק כ"הצלחה מזויפת", כיוון שהמשחק מסוגל לאבטח ולשמור על מספר גדול של שחקנים בלי להשיג תשומת לב משמעותית מאנשים אחרים.
יותר מ-26 מיליון שחקנים שיחקו את המשחק מאז שחרורו.
Wanderer Puppchen היא מכונית פתוחה, בסגנון "טורפדו" אשר יוצרה על ידי יצרנית האופניים, כירכרות, אופנועים, ומכוניות הגרמנית Wanderer-Werke AG, בין השנים 1912–1926. השם puppchen אינו שמה הרשמי אלא כינוי עממי ופירושו "בובה" או "בובה קטנה".
דגמי "Wanderer Puppchen" נרכשו על ידי הצבא הגרמני שהיה קרוי רייכסווהר,, ושירת בתקופת מלחמת העולם הראשונה.
Wargaming.net היא חברה פרטית לפיתוח משחקי מחשב, בעיקר משחקי רשת מרובי משתתפים.
החברה רשומה בניקוסיה, קפריסין, מרכז הפיתוח המרכזי נמצא בפארק ההייטק של מינסק, עם משרדים בקייב, סנקט פטרבורג, סיאטל, שיקגו, בולטימור, סידני, הלסינקי, אוסטין ופראג.
החברה החלה כתחביב עבור ויקטור קיסלי ב-1995 לפיתוח משחקי מחשב.
ויקטור בשלב זה למד באוניברסיטת בלארוס הממלכתית שבמינסק, בפקולטה לפיזיקה.
ב-1998, ויקטור ועוד שבעה מפתחים נלהבים הקימו את Wargaming.net — חברה לפיתוח משחקים, שהשיקה את הפרויקט הראשון שלה בשנת 2000.
2014 — ביאתלון הטנקים (iOS, אנדרואיד)
War Thunder (בתרגום חופשי לעברית: "רעם המלחמה") הוא משחק תפקידים המוני וסימולטור, התואם לתקופת קדם מלחמת העולם השנייה ועד ימינו, בו ניתן לבחור בעשרה צבאות (ארצות הברית, גרמניה, ברית המועצות, בריטניה, יפן, סין, איטליה צרפת, שוודיה, וישראל).
במשחק ניתן למצוא מודלים (מטוסים, טנקים, ספינות ומסוקי קרב) של מדינות אחרות, להן יש קשר כלשהו לאחת המדינות המשתתפות (לדוגמה יש במשחק כמה כלים סוריים, תחת דגל ברית המועצות, זאת כיוון שסוריה הייתה תחת חסות ברית המועצות).
קיימת גרסה גם לShield Android TV, וגם לXbox One, פלייסטיישן 5, Xbox Series ובגרסת Mobile לאנדרואיד.
המשחק התחיל את דרכו בשנת 2011 כגרסת בטא סגורה שכללה חמישה צבאות (לפי הסדר שהוזכר למעלה).
באותה תקופה היו רק מטוסים במשחק.
בשנת 2012 יצא המשחק כבטא פתוחה, ואיפשר לכולם להירשם ולנסות את המשחק בחינם.
באותה שנה הגיע המשחק ל-223 מודלים של מטוסים.
בשנת 2013 יצא המשחק לפלייסטיישן 4 וגם קיבל תמיכה ב-VR.
בשנת 2014 הופיעו לראשונה הטנקים במשחק, ובשנת 2016 ניתן היה לראשונה לנסות את הבטא הסגורה של הספינות.
ב־19 בספטמבר 2018, יצא עדכון המוסיף מסוקים וטנקים מודרניים, אשר שינה את המשחק, שעסק עד אז רק בכלים ממלחמת העולם השנייה, וכיום יש יותר מ-1,300 כלי מלחמה, משנות ה-30 המאוחרות ועד לשנות ה-2000.
ב-23 באוקטובר 2018 יצא עדכון המאפשר לשחק בספינות ללא עלות של רכישת ספינה בכסף אמיתי.
עם הזמן נוספו מדינות חדשות: צרפת איטליה ולאחר מכן גם סין למשחק בתור מדינה השמינית במספר, וב-29 באוקטובר נוספה שוודיה וכיום היא עם מבחר מודלים חינמיים של מטוסים וטנקים, שהתחילו בשלושה מטוסים: ה-J8A, ה-Pyörremyrsky , והסאאב לאנסן J29D.
ושני פריטי טנקים: סטרידסואגן 103 ו-SAP 20.
בעתיד מתוכנן להוסיף אפשרות של לוחמת חי"ר.
ב־28 באוקטובר 2021 הוכרז כי ישראל תהיה למדינה העשירית ברשימת הצבאות שניתן לשחק בהם.
במשחק שלושה מצבי משחק: ארקייד (Arcade), ריאליסטי (Realistic), סימולטור (Simulator).
לכל מצב אופן ההתנהגות והשליטה בטנקים, מטוסים, ספינות שונה.
מצב משחק הארקייד הוא הכי פחות ריאליסטי, והכי קל לשליטה ומאפשר אפילו לבצע תמרוני טיסה שאינם אפשריים במציאות.
לעומת זאת מצב הסימולטור הוא המציאותי ביותר שיש ויש בו גם משחקים המתנהלים במפות המבוססות על קרבות מתקופת במלחמת העולם השנייה.
ברוב המקרים ומצבי המשחק יש שתי קבוצות עם כ-16 משתתפים בכל קבוצה (סדר גודל של צוות לפי סימון יחידות יבשה), שמתחרות זו מול זו על שטח מפה וירטואלית שנבחרה באקראי.
בשנים האחרונות ישראל תפסה פופולריות ב-War Thunder, אם מצד כמות האנשים המשחקים בישראל ואם במספר המודלים עם נציגות ישראלית.
לדוגמה: יש במשחק חמישה טנקים ישראלים: מרכבה סימן 1, סימן 2 וסימן 3, מגח ושוט קל, ומסוק AH-64A (פתן).
נראה שבעתיד יתווספו גם טנקי סברה וטירן, ועוד.
ב-14 בדצמבר 2021, בעקבות העדכון "Winged Lions" (אריות מכונפים), נכנסה ישראל למשחק.
ניתן היה לשחק בכלים רק באמצעות קנייה בכסף אמיתי או השלמת משימות.
ב-24 במרץ נוסף חיל השריון, ונפתחה גישה מלאה לחיל האוויר.
כמו כן החל מ-14 במרץ 2024 ישראל נכנסה רשמית גם לגרסה המותאמת לנייד כחלק מהעדכון "שחר בוער" בו נוספו מודלים של כלי רק"ם ישראלים "במשחקי היבשה".
ב-10 במרץ 2021, יצא עדכון שעיקרו היה התווספותו של חיל השריון הדרום-אפריקאי תחת הדגל הבריטי, מהלך זה נבע מרצונם של השחקנים לראות מדינות נוספות וגם כי היו בנמצא כמה מודלים כגון ה-Rooikat לדגמיו וה-class 3. חלק מהדגמים כוללים את ה-SARC MkVI (2pdr), עד לאוליפנט, גרסה דרום אפריקאית לצנטוריון הבריטי.
בנובמבר 2022 יצא עדכון שבו התווספה ענף שלם של פינלנד תחת הדגל השוודי, וזה מצטרף למודלים פינים אחרים הוכנסו למשחק עוד קודם לכן.
: עם ענף עצמאי תפריט המודלים השוודי.
בנוסף ל- Fokker D.XXI, Pyörremyrsky, Mörkö-Morane (מטוס הולנדי בשימוש פינלנד), L-62 ANTI II (תחת דגל שוודיה) KV-IB, Hawk H-75A-2 (תחת דגל גרמניה).
: Shenyang F-5 (תחת דגל הרפובליקה העממית של סין).
: T-69 II G (תחת דגל הרפובליקה העממית של סין).
: T-72AV (תחת דגל ברית המועצות).
: M60 AMBT וT129 ATAK (תחת דגל איטליה) (תחת דגל ארצות הברית).
Waltham Steam היא מכונית פתוחה מסוג "Runabout (car)" המופעלת על ידי מנוע קיטור, אשר יוצרה בארצות הברית על ידי יצרנית האופניים, האופנועים וכלי הרכב Waltham Manufacturing Company בין השנים 1898–1901.
היצרן מוקם בוולת'ם במדינת מסצ'וסטס.
משקל מנוע הקיטור + מעבה + כבל - 50 ק"ג
מחיר היחידה ב-ארצות הברית בשנת 1898: 750 דולר
WarVOX הוא כלי לבדיקות אבטחה וסריקה אוטומטית של טלפוניות IP.
הכלי מספק מידע על טלפוניות ומרכזיות שונות המשתמשות בטכנולוגיית VOIP כגון: פקסים, תיבות דואר קולי, מודמים, מערכות PBXs ,IVR ועוד.
WarVox עשוי לסייע באיסוף מידע ובביצוע מבדקי חדירה, ניתן להשתמש בו דרך ממשק שורת הפקודה והוא זמין להורדה במערכות הפעלה לינוקס, פותח על ידי האצ' די מור (H.D Moore) ומוזג לפרויקט Metasploit בחודש אוגוסט 2011.
רישיון BSD לזכויות יוצרים חופשי.
הרצת סקריפטים וייצוא נתונים באמצעות ממשק הפקודה.
Wand'rin' Star (בעברית: "כוכב נודד") הוא סינגל של השחקן לי מרווין, שהגיע לראש מצעדי הפזמונים בבריטניה ובאירלנד במרץ 1970.
את השיר כתבו במקור אלן ג'יי לרנר (מילים) ופרדריק לאו (לחן) למחזמר "צבע את הקרון שלך" בשנת 1951. ב-1969 נוצר סרט על פי המחזמר (בישראל הופץ הסרט תחת השם "המכורים לזהב"), ובו שיחק לי מרווין בתפקיד בן רומסון.
מרווין, גם שאינו זמר, שר את כל שירי הדמות בסרט, ודחה את ההצעה שזמר אחר ישיר את השירים.
אף על פי שהסרט עצמו נכשל בקופות, הפסקול זכה להצלחה.
בעיבוד ותיזמור של נלסון רידל, הגרסה של מרווין לשיר "Wand'rin Star" הגיעה לראשי מצעדי הפזמונים בבריטניה ובאירלנד, כשבמקום השני היה שירם של הביטלס "Let It Be".
מרווין לא הוציא סינגל נוסף, ולכן הוא נחשב לזמר של להיט אחד.
גרסת כיסוי של השיר הופיעה באלבום "Top of the Pops, Volume 10" משנת 1970. אחד המבקרים השתמש במונחים "קרקור מהגרון" ו"חרחור של גרגויל" כשתיאר את הרגשתו.
הקומיקאי והסופר ג'וליאן קלארי הקליט גרסת כיסוי של "Wand'rin' Star", שיצאה כסינגל בממלכה המאוחדת ב-1990, יחד עם השיר פרי עטו "Uncanny and Unnatural".
ב-1997 הקליטה להקת שיין מקגוון והפופס באלבומם "The Crock of Gold".
ב-2002 בוצע השיר בהלווייתו של המוזיקאי הבריטי ג'ו סטראמר, מנהיג להקת הקלאש.
השיר מוזכר בשיר "Build A Fire" של להקת The KLF.
בשנת 1980 בוצעה בתוכנית שעה טובה עם מני פאר גרסה עברית לשיר זה בשם "דודה עם שיני זהב".
הביצוע היה של ספי ריבלין בליווי שלישיית אדלר במפוחיות פה, והגרסה הושרה עם מילים היתוליות של אפרים סידון ועיבוד של אלדד שרים.
Wanderlust (בעברית: משוטטת) הוא אלבום האולפן החמישי של הזמרת-יוצרת האנגלייה סופי אליס-בקסטור.
האלבום יצא לאור ב-20 בינואר 2014 על ידי חברת התקליטים EBGB's.
Wang Chung ("פעמון צהוב" בסינית) היא להקת גל חדש בריטית, שהוקמה בלונדון בשנת 1980 על ידי ניק פלדמן , ג'ק היס ודארן קוסטין.
בתחילת דרכה של הלהקה, כל חבריה הופיעו תחת שמות בדויים.
ג'רמי ריידר היה "ג'ק היס", ניק פלדמן היה "ניק דספיג", ודארן קוסטין היה "דארן דרווין" (ומאוחר יותר, רק "דרווין").
בשנת 1980, חברת התקליטים העצמאית Rewind Records החתימה את הלהקה.
אף אחד מהם לא הוצג, אך הקבוצה החלה למשוך את תשומת ליבם של אריסטה רקורדס.
בערך באותה תקופה, הלהקה התרחבה לרביעייה.
ניק פלדמן ודארן קוסטין בחרו להופיע בשמות האמיתיים שלהם ורק ג'ק היס שמר על שם בדוי.
הלהקה בילתה את מרבית שנת 1983 בהקלטת אלבומה השני "Points on the Curve".
האלבום, שיצא בינואר 1984, הניב שני להיטים מצליחים למדי, "Don't Let Go" וגרסה שהוקלטה מחדש של "Dance Hall Days", שלאחר יציאתו יצאה הלהקה לסיבוב הופעות בארצות הברית.
Wanna Have Fun (בעברית: רוצה לבלות) הוא מיני-אלבום של הזמרת-יוצרת האמריקאית סינדי לאופר.
המיני-אלבום יצא לאור על גבי תקליטור וזאת על מנת לקדם את אלבום האולפן החמישי של לאופרה Sisters of Avalon, שיצא לאור בסמוך לכך.
המיני-אלבום יצא בהפקת סוני מיוזיק אנטרטיינמנט.
המיני-אלבום הוא אוסף של שירים מאלבומיה הקודמים, שמשולבים עם להיטים שונים שלה.
את המיני-אלבום פותח אחד מלהיטיה הגדולים ביותר של לאופר "Girls Just Want to Have Fun", תוך שהשיר שסוגר אותו הוא "Someone Like Me".
בין היתר, הקליטה לאופר מחדש את "Iko Iko", שנכלל במיני-אלבום גם כן.
Warmer in the Winter (בעברית: חם יותר בחורף) הוא אלבום אולפן הרביעי ואלבום חג המולד של הראשון של הכנרית והמלחינה האמריקאית לינדזי סטירלינג.
האלבום יצא לאור ב-20 באוקטובר 2017, על ידי חברות התקליטים לינדזיסטומפ וקונקורד רקורדס, לכבוד חג המולד.
האלבום מכיל בתוכו הקלטות מחודשות של שירי חג מולד ידועים כמו "All I Want for Christmas" ו-"Silent Night".
Wanderlust הוא סינגל של הזמר הקנדי דה ויקנד, מתוך אלבום הבכורה שלו, Kiss Land.
השיר יצא לאור ב-31 במרץ 2014, כסינגל השישי מתוך האלבום.
השיר מכיל דגימה מתוך "Precious Little Diamond" של הרכב הדיסקו ההולנדי פוקס דה פוקס .
רמיקס לשיר מאת פארל ויליאמס נכלל כרצועת בונוס במהדורת האייטונס של האלבום.
מדינהתוארמכירות קנדה (Music Canada) זהב 40,000
אזור תאריך יציאה פורמט חברות תקליטים מקור הממלכה המאוחדת 31 במרץ 2014 רדיו להיטים עכשוויים XO • ריפבליק 16 במאי 2014 הורדה דיגיטלית XO קנדה 19 במאי 2014 הממלכה המאוחדת 13 ביוני 2014 הורדה דיגיטלית
"Wannabe" (בעברית: "רוצה להיות") הוא הסינגל הראשון של להקת הבנות הבריטית ספייס גירלז.
את השיר הוציאה לאור חברת התקליטים וירג'ין רקורדס ב-8 ביולי 1996, והוא נכלל כרצועה הראשונה באלבום הבכורה של הלהקה, Spice.
תחילה נכתב, הולחן והוקלט השיר בחיפזון, אך עקב איכותו הירודה, נשלח לעיבוד מחדש אצל המוזיקאי דייב ויי.
חברות הלהקה לא היו מרוצות מעיבודו של ויי, ולכן השיר עובד בשלישית על ידי מארק "ספייק" סטנט.
"Wannabe" הוא שיר דאנס-פופ קצבי.
השיר, שמחזק ומאדיר קשר של "אחוות נשים" על פני קשר רומנטי הטרוסקסואלי, הפך לסמל של העצמה נשית ולשיר המוכר ביותר של הלהקה.
ב-1997 זכה השיר בקטגוריות "הסינגל הטוב ביותר שנכתב ב" ו"הסינגל הבריטי הטוב ביותר" בטקס פרסי אייבור נובלו.
הוא קודם מאוד בהשוואה לשאר שירי הלהקה.
בנות הלהקה רואיינו אודותיו למספר רב של מגזינים למוזיקה, ביצעו את השיר בהופעות חיות ובתוכניות טלוויזיה והצטלמו למגזינים של מוזיקה לנוער.
הקליפ של השיר צבר שידורים רבים ברשת הכבלים הבריטית "The Box" ועורר עניין בעיתונות הבריטית.
הוא הושמע פעמים רבות בתחנות רדיו בממלכה המאוחדת וצבר פופולריות גם באירופה כולה ובארצות הברית.
השיר יצא לאור בבריטניה זמן רב לפני יציאת האלבום Spice.
"Wannabe" ניצב בראש מצעד הסינגלים הבריטי במשך שבעה שבועות והוסמך לפלטינה כפולה על ידי איגוד תעשיית ההקלטות הבריטי.
בינואר 1997 יצא השיר לאור בארצות הברית, והגיע למקום הראשון במצעד בילבורד הוט 100 במשך ארבעה שבועות ברציפות.
אולם במהלך החזרות חלתה אימה של מישל סטיבנסון בסרטן השד, וסטפנסון נאלצה לעזוב את הלהקה.
העבודה על השיר "Wannabe" החלה בינואר 1995. מאט רו, אחד מכותביו, סיפר שתהליך הכתיבה היה "מרתק, מעייף ומתיש", ושהתוצאה המוגמרת עלתה על ציפיותיהם של בנות הלהקה ושל צוות ההפקה.
תחילה כתבו בנות הלהקה את השיר "Feed Your Love" כסינגל הבכורה, אך לבסוף לא יצא השיר מאחר שנתפס כשיר בעל תכנים מיניים מובהקים מדי לבני נוער, שהיו קהל היעד של הלהקה.
הלהקה הציעה לסטנרד ורו לכתוב במקום השיר הקודם, שיר קצבי המשלב ראפ, היפ הופ וקאנטרי.
סטנרד שמע להצעת הלהקה, והחל לכתוב אותו בהשראת המחזמר "גריז", ששיריו קצביים ומשתרעים על קשת רחבה של סגנונות מוזיקליים דוגמת דאנס-פופ, רוק אנד רול, קאנטרי, יורודאנס, רוק קל ופופ רוק.
רו יצר את הבסיס למקצב השיר באמצעות רצף תווים שניגן במערכת התופים שלו בלולאה.
"Wannabe" הוא שיר דאנס-פופ המשלב גם ראפ והיפ הופ.
הוא נכתב בסולם סי מז'ור, והוא בעל קצב מהיר מאוד של 110 פעימות לדקה.
רצף האקורדים בשיר הוא , ובפזמון משתנה רצף האקורדים לרצף פה♯–סול♯מינור–מי–סי.
המילים הפמיניסטיות של השיר מבטאות אישה שאינה מוכנה להישען על דמות גברית.
השיר נפתח בצחוק של חברת הלהקה מלאני בראון, ואחריו צלילי פסנתר בהשראת השיר "Summer Nights" מהמחזמר "גריז".
השורות הראשונות של הפזמון מהוות שיחת "שאלה ותשובה" בין בראון לג'רי האליוול.
בבית השני, האליוול, בראון, מלאני סי ואמה בנטון שרות כל אחת שורה מהבית.
בחלק זה המילים מבטאות את דיכוי השליטה הגברית והעצמה פמיניסטית.
בפזמון הלהקה שרה "אם אתה רוצה להיות המאהב שלי, אתה חייב להסתדר עם החברות שלי", ביטוי ל"אחווה נשית" והעדפתה על פני קשר רומנטי.
לקראת סוף השיר שרות בראון והאליוול את תחילת אחד הקטעים בשיר המקדימים לפזמון (Slam your body down and wind it all around), ושאר חברות הלהקה מצטרפות אליהן ושרות אותו עד סופו.
הלהקה מבצעת בפעם האחרונה את הפזמון, והשיר מסתיים במילים "זיגיזג-אה".
צירוף זה חזר מספר פעמים בשיר והוא למעשה שיבוש מכוון של כינוי שבו קראו בנות הלהקה לאמן אחר שהקליט במקביל באותם אולפנים, אותו כינוי "Shit and Cigars", ושגישתו כלפי הלהקה הייתה מזלזלת וסקסיסטית.
בניגוד לשאר שירי האלבום Spice שדרשו כיומיים-שלושה של הקלטות, "Wannabe" הוקלט תוך פחות משעה.
קטעי הסולו חולקו בין בראון (מל בי), צ'יסהולם (מלאני סי), בנטון והאליוול, ואילו חברת הלהקה החמישית, ויקטוריה אדמס (לאחר מכן בקהאם), החמיצה את מרבית ההקלטה, והשתתפה רק בפזמון האחרון.
רו וסטנרד עיבדו את השיר במהלך הלילה, ובבוקר נוסף לתחילת השיר קול של צעדים, בניסיון לדמות את בראון רצה למיקרופון.
ביולי 1995 חתמה הלהקה על חוזה הקלטות עם חברת התקליטים וירג'ין רקורדס.
חברת התקליטים לא הייתה מרוצה מהגרסה המקורית של השיר, ושלחה אותו לעיבוד מחדש אצל המוזיקאי דייב ויי.
ויי שלח את גרסתו תוך שבוע.
עם זאת, הלהקה לא הייתה שבעת רצון מגרסה זו, והשיר נשלח לעיבוד פעם נוספת אצל מארק "ספייק" סטנט, שעיבד אותו מחדש תוך שש שעות.
עיבוד זה התקבל הן על ידי חברת התקליטים והן על ידי הלהקה.
טרם הוצאת השיר התעוררה מחלוקת בין חברות הלהקה לחברת התקליטים.
לבסוף הוחלט כי "Wannabe" לא יהיה סינגל הבכורה בנימוק ששני הצדדים קיבלו שהוא "אינו מספיק מיינסטרים".
אלא שלאחר התעקשותה של האליוול, נכנעה חברת התקליטים, ו-"Wannabe" יצא לאור כסינגל הבכורה.
לאחר יציאתו פתחה הלהקה בקמפיין קידום לשיר וללהקה.
במאי 1996 יצא לאור הקליפ של "Wannabe", ועורר עניין רב בעיתונות הבריטית.
באותו חודש התראיינה הלהקה למספר מגזיני מוזיקה, דוגמת "Top of Pops" ו-"Smash Hits", ובתוכניות אירוח דוגמת "Surprise Surprise" ו-"Live & Kicking".
בתוך חודש הושמע השיר פעמים רבות בתחנות הרדיו הבריטיות, והלהקה התפרסמה מאוד במדיה ובטלוויזיה.
"Wannabe" יצא בבריטניה ב-8 ביולי 1996 בשתי גרסאות שונות.
הגרסה האחת, שיצאה בשני פורמטים שונים (תקליטור וקלטת שמע), כללה רמיקס מאת סטיב רודויי ואת הבי-סייד של "Wannabe", "Bumper to Bumper".
הספייס גירלז כתבו את "Bumper to Bumper" בשותפות עם צמד המפיקים פול וילסון ואנדי ווֹטְקִינְס ועם הזמרת קתי דניס.
הגרסה השנייה, שיצאה בפורמט סינגל-מקסי, כללה את המיקס האלטנרנטיבי של דייב ויי, הרמיקס של מוטיב 8 וגרסה אינסטרומנטלית.
לאחר יציאתו בבריטניה, ערכה הלהקה מספר הופעות קידום לשיר.
בשבוע הראשון לצאתו, היא הופיעה שלוש פעמים ביפן, פעמיים בגרמניה ובהולנד ופעם אחת בהונג קונג, בתאילנד, בקוריאה הדרומית ובאוסטרליה.
בינואר 1997 ערכה הלהקה קמפיין קידום מכירות נרחב בארצות הברית.
בקנדה רואיינה הלהקה לתחנות רדיו מקומיות, הופיעה בתוכניות טלוויזיה, ואף השתתפה בחנוכת החנות "HMV Megastore" במונטריאול.
לרגל חגיגות 25 שנים לצאת השיר, הודיעה הלהקה כי ב-9 ביולי 2021, יצא לאור מיני-אלבום דיגיטלי, הכולל שלוש גרסאות שונות ל-"Wannabe" ואת השיר, "Feed Your Love".
כחלק מהאסטרטגיה השיווקית של וירג'ין רקורדס, השיר יצא לאור ביפן ובדרום-מזרח אסיה שבועיים לפני צאתו בממלכה המאוחדת.
בין החודשים מאי–ספטמבר 1996 הופיעה הלהקה ברחבי אסיה וקידמה את השיר, שהושמע רבות בתחנות הרדיו, בעיקר ביפן.
עד אוקטובר 1996 נמכר השיר בלמעלה מ-100,000 עותקים ביפן בלבד.
ביום יציאתו בבריטניה, הוא הגיע למקום השלישי במצעד הסינגלים הבריטי ונמכר בלמעלה מ-73,000 עותקים.
בשבוע שלאחר מכן הגיע השיר למקום הראשון ונשאר שם במשך שבעה שבועות רצופים.
עד נובמבר 2012 נמכר השיר בכ-1.38 מיליון עותקים בבריטניה, יותר מכל שיר של להקת בנות אחרת.
בדומה להצלחה ביפן ובבריטניה, השיר הצליח מסחרית גם באירופה כולה.
ב-4 בספטמבר 1996 הגיע למקום הראשון במצעד אירופה הוט 100, ושהה בו תשעה שבועות רצופים.
השיר השני של הלהקה, "Say You'll Be There", כבש לאחר מכן את פסגת המצעד.
השיר ניצב במקום הראשון במצעד הסינגלים הבלגי (הן בפלנדריה והן בוולוניה), הדני, הפיני, הצרפתי, הגרמני, ההונגרי, האירי, ההולנדי, הנורווגי, הספרדי, השוודי והשווייצרי, ובאוסטריה, באיטליה ובצ'כיה הגיע לחמישייה הפותחת.
"Wannabe" זכה להצלחה גם באוקיאניה, והגיע למקום הראשון במצעד הסינגלים האוסטרלי למשך אחד-עשר שבועות, ולמקום החמישי במצעד השנתי שפורסם בסוף שנת 1996. הוא הגיע למקום הראשון גם בניו זילנד, ושהה בעשירייה הפותחת במצעד במשך 17 שבועות רצופים.
השיר הגיע למקום הראשון גם בהונג קונג ובישראל.
בקנדה הגיע השיר למקום התשיעי במצעד הסינגלים של מגזין RPM, ולמקום ה-68 במצעד השנתי.
במצעד שירי הדאנס של אותו המגזין, הוא הגיע הן למקום הראשון במצעד השבועי (למשך שלושה שבועות) והן למקום הראשון במצעד השנתי.
ב-25 בינואר 1997 הוא נכנס לראשונה למצעד הבילבורד הוט 100 האמריקאי במקום ה-11. בשבוע החמישי לצאתו הגיע לראש מצעד הבילבורד, ושהה במקום זה ארבעה שבועות רצופים.
עד ינואר 1998 נמכר השיר בכ-1.8 מיליון עותקים בארצות הברית.
יוהאן קמיץ ביים את הווידאו קליפ של השיר.
החזון של קמיץ לקליפ, היה השתלטותן של חברות הלהקה על בניין בברצלונה, והפיכתו למקלט בו שולט הכוח הנשי.
כמה ימים לפני הצילום, ב-19 באפריל 1996, לא אישרה הנהלת המבנה לקמיץ לצלם את הקליפ, וההפקה נאלצה לעבור לסנט פנקראס רנסאנס לונדון הוטל שבלונדון.
הקליפ מציג את חבורת הבנות רצות, שרות, משתוללות ומחוללות מהומה בבניין.
הקבוצה התאמנה על הפעלולים שנעשו בקליפ בשבועות שלפני צילומו.
חלק מצילומי הקליפ נגנזו כיוון שנראו בהם חלקים מוצנעים, בהם פטמה זקופה של מלאני בראון מבעד לחזייתה.
חברת התקליטים הביעה התנגדות לפרסום הקליפ בטענה שהתאורה בו כהה וקודרת מדי, ושהוא משדר מיניות ואלימות.
היא גם הציעה ללהקה לצלם קליפ חדש בארצות הברית, אך הלהקה דחתה את ההצעה והקליפ פורסם כמתוכנן.
כשהווידאו קליפ פורסם לראשונה ברשת הכבלים הבריטית "The Box", הוא שודר בתדירות גבוהה והגיע לראש מצעד הקליפים הנצפים ביותר בתוך שעתיים.
הוא נשאר במקום הראשון במשך שלושה עשר שבועות, והוחלף על ידי הקליפ הבא של הלהקה לשירה "Say You'll Be There".
בשיא הצלחתו, דווח על ידי "The Box" ש-15 אחוז מ-250,000 השיחות שקיבלו היו בקשות לשדרו.
בהמשך דווח כי הוא שודר בממוצע כ-70 פעמים בשבוע, שיא של כל הזמנים.
"Wannabe" זכה בפרס הווידאו קליפים של MTV בקטגוריית "קליפ הדאנס הטוב ביותר" ובפרס קומט מדיה בקטגוריית "הקליפ הטוב ביותר", בטקסים שהתקיימו בשנת 1997. בנוסף, הוא הועמד לפרס המוזיקה הבריטית בקטגוריית "הקליפ הבריטי הטוב ביותר", ודורג במקום ה-41 ברשימת "100 סרטוני הפופ הגדולים בכל הזמנים" שפרסם ערוץ 4 הבריטי.
ב-2015 צוין הקליפ במגזין בילבורד ברשימת עשרת הקליפים הטובים ביותר בכל הזמנים של להקות בנות.
נכתב עליו: "הקליפ שאורכו ארבע דקות, הכניס את הספייס גירלז למוחנו [...] בעת הצפייה בקליפ ניתן להרגיש ולהבין את האישיות של כל אחת מחמש החברות בנפרד, ואת אישיות הלהקה ככלל".
במהלך הופעותיה של הלהקה ביפן, הגיע השיר למקום הראשון במצעד הסינגלים הבריטי.
היא ביצעה אותו לראשונה בתוכנית הטלוויזיה הבריטית "Top of the Pops", ששודרה לבריטניה באמצעות שידור לווייני מטוקיו.
היא ביצעה את השיר בפרקים נוספים של התוכנית ואף בספיישל חג המולד.
הלהקה ביצעה את השיר פעמים נוספות בתוכניות טלוויזיה אמריקאיות ואירופאיות דוגמת "המופע של אופרה וינפרי" ו-.
ב-12 באפריל 1997 היא ביצעה אותו לראשונה בשידור חי ב"סאטרדיי נייט לייב".
היא הופיעה עם "Wannabe" במספר טקסי פרסי מוזיקה, דוגמת "" האירי, טקס פרסי המוזיקה הבריטית לשנת 1997, ופרסי המוזיקה של הערוץ ההודי "V".
בהופעה זו לבשו חברות הלהקה בגדים הודיים ונכנסו לבמה במכונית "טוק-טוק" (מונית אסייתית).
באוקטובר 1997 היא ביצעה את השיר באבדי איפקצ'י ארנה באיסטנבול שבטורקיה כשיר האחרון בקונצרט החי הראשון שלה.
ההופעה שודרה בחבילת ערוצי טלוויזיה האמריקאית "שואוטיים", ומאוחר יותר הופץ הקונצרט גם בפורמט DVD.
לאחר פרישת האליוול מהלקה, חילקו המפיקים את ביצוע השיר כך שצ'יסהולם שרה את הפזמון, אדמס את הרפרן ובנטון את הגשרית.
ב-12 באוגוסט 2012 ביצעה הלהקה את השיר בטקס פתיחת אולימפיאדת לונדון.
מבקרי המוזיקה הבריטיים הפנו כלפי השיר ביקורות מעורבות.
חלק ראו בו סינגל בכורה מצוין, וחלק חשבו שהוא גרוע ורחוק מהמקובל במיינסטרים לסינגל ראשון.
חלק מהמבקרים אף מתחו ביקורת על עצם הניסיון להקים להקת בנות, כשבאותה עת שלטו בתעשיית המוזיקה להקות פופ של גברים.
קייט תורנטון מהגרדיאן ציינה לטובה את המגוון הרחב של סגנונות המוזיקה שבשיר, ואת השילוב בין פופ והיפ-הופ לליריקה פמיניסטית שהופך את השיר לקליט ומגוון.
במגזין NME נכתב כי קטע הראפ בשיר מוריד את איכותו והופך אותו ל"גרוע ובלתי ניתן לשמיעה", ואף הכתיר אותו כשיר הגרוע ביותר לשנת 1997. על אף הביקורת השלילית, ב-2011, דורג השיר במקום ה-111 ברשימת "150 הסינגלים הטובים ביותר ב-15 השנים האחרונות" של NME.
בנוסף, הוא דורג במקום ה-33 ברשימת "100 השירים הטובים ביותר משנות ה-90 של VH1".
הביקורות של המבקרים האמריקאים היו גם הן מעורבות.
עדנה גונדרסן מ-USA Today טענה כי "החושניות" של מילות השיר, זיכתה את השיר בקצב ובאופי צעיר.
מליסה רוגיירי מ-Richmond Times-Dispatch ביקרה באופן חריף את כל שירי Spice, וטענה כי הלהקה צפויה ליצור תוכן פופי מהסוג הנמוך ביותר, אך ציינה לטובה את "Wannabe" ושיבחה את הקצב שלו.
קלרה פטרסון מ-The San Diego Union-Tribune כתבה שהשיר "כתוב בצורה זולה ומשעממת, ואין דבר שמייחד אותו משאר השירים".
מבקרי המוזיקה העכשווית יצאו עם ביקורות חיוביות.
סטיבן תומאס ארלוויין מ-AllMusic כתב: "אף אחת מחברות הלהקה לא שרה יפה, אך הנוכחות והאישיות של החמישייה כולה מניעה את השיר קדימה לגדולות".
במגזין הבילבורד דירגו את השיר במקום החמישי ברשימת "100 השירים הטובים ביותר – ללהקת בנות".
כסינגל הבכורה של הספייס גירלז, "Wannabe" זכה להצלחה בין-לאומית ולהכנסה כספית גבוהה מאוד.
פרשני ומבקרי המוזיקה ברחבי העולם טענו ש-"Wannabe" והקליפ הנלווה לו נחשבים ל"קלאסיקת פופ מודרנית", וכי שניהם סללו את הצלחתה חסרת התקדים של הלהקה.
"Wannabe" שינה את אופיין המוזיקלי של שנות ה-90, והיה מחלוצי שירי הדאנס-פופ, אף שכונה "המנון ילדותי ואייקוני".
בשנת 2016, במהלך הקמפיין הבין-לאומי "" של האומות המאוחדות, צולם קליפ מחודש לשיר, בניסיון להדגיש את אי-השוויון המגדרי בין נשים לגברים.
הקליפ צולם במקומות שונים בעולם, והציג נשים ממוצא שונה.
הקמפיין עודד את השימוש בהאשטאג "WhatIReallyReallyWant" ("מה שאני באמת באמת רוצה") שנלקח ממילות השיר.
בשנת 2014 נערך מחקר באוניברסיטת אמסטרדם בשיתוף עם מוזיאון המדע והתעשייה במנצ'סטר, שקבע כי "Wannabe" הוא שיר הפופ הקליט ביותר ב-60 השנים האחרונות.
ארגוןרשימהמיקוםמקורבילבורד500 שירי הפופ הטובים ביותר בכל הזמנים36
חלק מגרסות הכיסוי של "Wannabe" נכללו באלבומי אולפן של אמנים שונים.
המפיק המוזיקלי מייק פרדינס הקליט גרסת כיסוי לשיר עבור אלבומו הרביעי, Lunatic Harness.
המוזיקאי וירד אל ינקוביק הקליט גרסה חדשה לשיר, אותה כלל באלבומו העשירי, Running with Scissors.
הלהקה הבריטית סנאף הוציאה לאור פרודיית פאנק רוק (Punk rock) לשיר, וכללה אותה במיני-אלבום, Schminkie Minkie Pinkie.
השיר "Spicy" של צ'ארלי XCX ודיפלו הוא עיבוד לשיר שיצא בשנת 2019. "Wannabe" בוצע בהופעות בידי אמנים רבים, דוגמת הצמד האוסטרלי הוורוניקס, להקת הרוק האמריקאית פו פייטרס והלהקה DNCE.
ב-2009 ביצעה את השיר להקת הקיי-פופ Girls' Generation בתוכנית הרדיו הדרום קוריאנית "Kiss the Radio", וב-2010 בתוכנית הטלוויזיה "Kim Jung-eun's Chocolate".
ב-2013 התחפשה להקת הבנות פיפת' הרמוני לספייס גירלז בליל כל הקדושים, וביצעה את השיר במופע שלה בניו יורק.
"Wannabe" נכלל במספר פסקולים של סרטים.
ב-2005 יצאה לאור גרסת כיסוי שלו בפסקול הסרט "צ'יקן ליטל" של חברת וולט דיסני.
ב-2012 הוא נכלל בפסקול הרשמי של הסרטים "מדגסקר 3: מקרקסים את אירופה" ו-"Sleepover" של דרימוורקס הנפשה.
בנוסף לסרטים, נכלל השיר במספר פסקולים של סדרות טלוויזיה.
בפרק ה-17 של סדרת הטלוויזיה "Glee", השחקנים הת'ר מוריס, ג'נה אושקוביץ, מליסה בנויסט, בקה טובין ואלכס ניואל, התחפשו לספייס גירלז וביצעו אותו.
ב-2015, השחקן אד הלמס שר אותו בפרק הרביעי של העונה הראשונה של "החבובות".
בהמשך, בוצע על ידי הדמות הבדיונית פיטר גריפין בסדרה "איש משפחה".
סצנה זו שימשה את מפיקי הסדרה לפרומו לעונה ה-14 של התוכנית.
צוות השחקנים של הסדרה "צער גידול בנות - הדור הבא" ששודרה בנטפליקס, שרו את השיר בפרק האחרון שלה.
הומר סימפסון מ"משפחת סימפסון", שר את השיר בפרק ה-17 של העונה העשירית בסדרה.
מאט רו – כתיבה, הפקה, תכנות, כלי מקלדת
ריצ'רד סטנרד – כתיבה, הפקה, תכנות, כלי מקלדת
אנדריאן בשבי – הנדסת הקלטה
פטריק מקגוורן – עוזר הנדסת הקלטה
מקוםתאריםמכירותאוסטרליה (ARIA)פלטינה ×2140,000איטליה (FIMI)פלטינה ×6300,000איטליה (FIMI)מאז 2010פלטינה50,000ארצות הברית (RIAA)פלטינה2,910,000בלגיה (BEA)זהב25,000בריטניה (BPI)פלטינה ×31,800,000גרמניה (BVMI)זהב500,000דנמרק (IFPI Denmark)זהב45,000הולנד (NVPI)זהב50,000יפן (RIAJ)פלטינה100,000יפן (RIAJ)רינגטונים והורדות דיגיטליות שנמכרו מהשירזהב100,000נורווגיה (IFPI Norway)פלטינהניו זילנד (RIANZ)פלטינה30,000צרפת (SNEP)יהלום742,000שוודיה (GLF)זהב15,000שווייץ (IFPI Switzerland)זהב25,000 מכירות + הזרמת מדיה בלבד
מדינהתאריך יציאהפורמטחברת תקליטיםיפן26 ביוני 1996 תקליטור, תקליט, קלטת שמעוירג'ין רקורדס, EMI מיוזיק יפןאירופה 8 ביולי 1996 וירג'ין רקורדס, EMIאוקיאניהארצות הברית7 בינואר 1997
"Want Me Back" (בעברית: "רוצה את עצמי בחזרה") הוא סינגל שהוקלט על ידי הזמרת-יוצרת הקנדית לינדזי אל, מתוך אלבום האולפן החמישי שלה, Heart Theory.
השיר יצא לאור ב-26 ביוני 2020, על ידי חברת התקליטים סטוני קריק, כסינגל השני מתוך האלבום.
השיר נכלל בשלב השלישי, בו מתחילה תחושת הכעס.
מכאן, ניתן לראות כי לאחר שאל חיה בהכחשה (השלב השני), היא נכנסת לשלב הכעס, שעשוי לעורר אצלה את הכמיהה לקיים פעולה תוקפנית וחשיבה שיפוטית.
השיר זכה להצלחה רבה בקנדה, כאשר הגיע למקום הראשון במצעד שירי הקאנטרי של המדינה, והיה לאחד מלהיטי הקאנטרי הגדולים ביותר במצעד באותה השנה בה יצא.
במצעד הקאנטרי איירפליי של בילבורד זכה להצלחה פחותה כאשר הגיע למקום ה-56 בלבד.
במצעד שירי הקאנטרי הגיע למקום ה-36.
מדינהתאריך יציאהפורמטחברת תקליטיםמקורעולם26 ביוני 2020הזרמת מוזיקה • הורדה דיגיטליתסטוני קריק
Waltz 2 (XO) הוא שיר של הזמר-יוצר האמריקאי אליוט סמית'.
הוא יצא בשנת 1998 על ידי חברת התקליטים DreamWorks כסינגל ראשון מתוך אלבום האולפן הרביעי שלו, XO.
הסינגל לא זכה לביגלל במצעדים בארצות הברית אך הגיע למקום 52 במצעד הסינגלים בבריטניה, המיקום הגבוה ביותר של סמית' במצעד הבריטי עד כה.
בכתבה על השיר, נכתב במגזין סלייט כי השיר הוא "הטוב ביותר" של אליוט סמית'.
Wants and Needs הוא שיר של הראפר האמריקאי דרייק, בהשתתפות הראפר האמריקאי ליל בייבי, מתוך המיני-אלבום הרביעי של דרייק, Scary Hours 2. השיר יצא לאור ב-5 במרץ 2021, כרצועה השנייה באלבום, על ידי חברות התקליטים ריפבליק רקורדס ו-OVO סאונד.
שני האמנים כתבו את השיר לצד המפיקים קרדו, דז רייט ו-40. השיר הגיע היישר אל המקום השני במצעד הבילבורד הוט 100, ובכך היה שירו החמישי של דרייק שהגיע למקום השני ושירו ה-13 בשני המקומות הראשונים במצעד.
הוא הפך גם לשירו של ליל בייבי שהגיע למיקום הגבוה ביותר במצעד.
השיר הוא שיתוף הפעולה הרביעי בין דרייק לליל בייבי, לאחר הסינגלים המשותפים "Yes Indeed" ו-"Never Recover", האחרון לצד גאנה, והשתתפות של האמנים ברמיקס לשיר "Life Is Good" של פיוצ'ר בו דרייק משתתף גם בגרסת המקור, לצד דה-בייבי.
השיר אף זכה לתשומת לב עקב השערות שדרייק שכב עם דוגמנית העל ואישיות התקשורת האמריקאית קים קרדשיאן, גרושתו של הראפר האמריקאי קניה וסט.
הריב המתוקשר של דרייק ווסט כלל מחלוקות רבות, שהחלו בסביבות 2010.
בחודש יוני 2021 דירג בילבורד את השיר במקום ה-32 ברשימת "50 השירים הטובים ביותר בשנת 2021 עד כה".
מגזין Complex דירג את השיר במקום ה-18 ברשימת "50 השירים הטובים ביותר לשנת 2021 (עד כה)".
Warne Out הוא אלבום של הסקסופוניסט וורן מארש שהוקלט בשנת 1977 והוצא בלייבל של חברת Interplay.
אתר האיטנרנט Allmusic, בו נמצא מאגר מידע גדול על מוזיקאים, תיאר אותו, "כאלבום שבו שנינות וחדשנות הם הנושא המוביל".
כל הקומפוזיציות הן של וורן מארש למעט במקומות שצוינו:
ב-20 בדצמבר 2019, יצאה גרסה חדשה לשיר בשם "Wanted (String Mix)", שכללה כלי מיתר נוספים.
נכון ליוני 2021, השיר הושמע למעלה מ-79 מיליון פעמים בספוטיפיי.
הווידאו קליפ של השיר יצא ב-6 בספטמבר 2019. נכון לדצמבר 2021, לווידאו קליפ למעלה מ-65 מיליון צפיות ביוטיוב.
הווידאו קליפ של "Wanted (String Mix)" יצא ב-23 בדצמבר 2019. בווידאו קליפ, ניתן לראות את ראיין טדר מבצע את השיר בזמן שהתזמורת הסימפונית של קולורדו מנגנת ברקע.
נכון לדצמבר 2021, לווידאו קליפ של , יש למעלה מ-5 מיליון צפיות ביוטיוב.
אזורתאריך יציאהפורמטגרסה חברת תקליטיםמקורעולם 6 בספטמבר 2019הורדה דיגיטלית • סטרימינגמקוריאינטרסקופאיטליה 13 בספטמבר 2019 רדיו להיטים עכשווייםיוניברסלברחבי העולם 19 בדצמבר 2019הורדה דיגיטלית • סטרימינג רמיקס TT Spry אינטרסקופ 20 בדצמבר 2019 מיקס מיתרים
"Wanted" הוא שיר של צמד המפיקים המוזיקליים השוודי, NOTD, בשיתוף פעולה עם הזמרת-יוצרת האמריקאית, דאייה, השיר יצא, על ידי חברות התקליטים יוניברסל מיוזיק שוודיה ופולידור רקורדס, ב-27 בספטמבר 2019. השיר נכתב על ידי NOTD, סאם מרטין, ישעיה טג'אדה, דלייסי ודאייה, והופק על ידי NOTD.
השיר הושמע למעלה מ-319 אלף פעמים ביוטיוב, ולמעלה מ-49 מיליון פעמים בספוטיפיי.
War of the Ring (בתרגום חופשי לעברית: מלחמת הטבעת) הוא משחק קופסה אסטרטגי המבוסס על ספרי שר הטבעות.
המשחק נוצר על ידי רוברטו די מגליו, מרקו מאגי ופרנצ'סקו נפיטלו, המשחק הופק לראשונה על ידי Nexus Editrice באיטלקית, וכעת הוא מופץ על ידי Ares Games .
מאז יציאתו, הוא הופק בשפות רבות, Fantasy Flight Games פרסמו את המהדורה הראשונה באנגלית ב־2004. הרחבה בשם Battles of the Third Age ("קרבות העידן השלישי") יצאה ב־2006 ומהדורת אספנים ב־2010 (הרחבות, מיניאטורות, ספר חוקים כרוך בעור וחוקים וקלפים מבוהרים בנוסף למשחק הבסיס).
מהדורת Fantasy Flight, הן של משחק הבסיס והן של ההרחבה כבר לא מיוצרות.
המהדורה השנייה, פורסמה ב־2011 על ידי Ares Games, כמו גם שלוש הרחבות, אחת בשם Lords of Middle Earth ("אדוני הארץ התיכונה"), אחת בשם Warriors of Middle Earth ("לוחמי הארץ התיכונה") ואחת בשם Kings of Middle Earth ("מלכי הארץ התיכונה") ב־2012, 2016 ו-2023 בהתאמה.
War of the Ring הוא משחק המיועד לשני שחקנים, אם כי ישנם חוקים המאפשרים לשחק בשלושה וארבעה שחקנים.
המשחק, המבוסס על מלחמת הטבעת, מתחיל מהנקודה בסיפור בה אחוות הטבעת יוצאת מריוונדל.
שחקן אחד שולט בעמי האופל ומטרתו היא לכבוש את הארץ התיכונה או להשחית את נושא הטבעת.
השחקן השני שולט בעמים החופשיים ומטרתו היא לעקב את השחקן השני מספיק זמן כדי שהוא יוכל להביא את האחווה אל הר הגזירה ולהשמיד את הטבעת האחת.
ניצחון צבאי של העמים חופשיים אפשרי, אך כמעט ולא סביר מחמת גודל כוחם של עמי האופל.
הלוח מתאר את צפון-מערב הארץ התיכונה על פי חלוקה לאזורים.
העמים החופשיים מורכבים מצבאות גונדור, רוהן, העלפים (ריבנדל, לוריין, יער אופל והנמלים האפורים), הגמדאים (ארבור, גבעות הברזל וההרים הכחולים) ו"אנשי הצפון" (דייל, קארוק, ברי, והפלך).
עמי הצללים מורכבים מצבאותיהם של סאורון ( מורדור, מוריה, אנגמר ודול גולדור), אייזנגארד, הרד וארצות המזרח.
War of the Ring קיבלה ביקורות חיובות מאוד, הגרסה השנייה קיבלה דירוג של 8.5/10 ב- BoardGameGeek על ידי למעלה מ־19,000 מצביעים, מספיק כדי לזכות במקום התשיעי ברשימת משחקי הקופסה הטובים ביותר ובמקום הראשון ברשימת משחקי האסטרטגיה הטובים ביותר של האתר.
הוא תואר על ידי מבקרים כ"יצירת מופת" ו"משחק יוצא דופן".
"Wanna Be" הוא שיר של הראפריות האמריקאיות גלורילה ומייגן די סטליון, שפורסם ב-5 באפריל 2024 מתוך המיקסטייפ המסחרי הראשון של הראשונה, Ehhthang Ehhthang – הוא תיפקד בתור הסינגל השני.
הוא הופק על ידי אייס כריזמה, פיידיי, MKMentality ויו גוטי.
השיר מכיל דגימות מתוך "Pretty Boy Swag" מאת סולג'ה בוי ו-"Don't Save Her" מאת פרוג'קט פט.
רמיקס רשמי עם הראפרית האמריקאי קארדי בי פורסם ב-31 במאי 2024.
מבחינה לירית, גלורילה טוענת את הדומיננטיות והשליטה שלה על גברים ומייגן די סטליון מבקרת חברים מזויפים, עם התייחסות גם לסדרת האנימה Attack on Titan.
שתיהן מתרכזות גם בהתרחקות מגברים רעילים.
זאכרי הורוואת' מ-HotNewHipHop הגיב לשיר בחיוב וטען שמדובר בשיר גס וברור.
פרסתאריךקטגוריהתוצאהמקורפרס הווידאו קליפים של MTV11 בספטמבר 2024שיתוף הפעולה הטוב ביותרשיר הקיץ
Warcraft: Orcs & Humans (בתרגום חופשי לעברית: וורקראפט: אורקים ובני אנוש) הוא משחק אסטרטגיה בזמן אמת שפותח ופורסם על ידי חברת Blizzard Entertainment.
המשחק יצא במקור לשווקים ב-15 בנובמבר 1994 למערכת ההפעלה MS-DOS.
בתחילת 1996 יצא גרסה של המשחק למערכת ההפעלה Mac OS.
זהו המשחק הראשון בסדרת משחקי וורקראפט הפופולרית.
המשחק מתרחש בעולם הבדיוני של אזרות' בו השחקנים יכולים לשלוט באחד משני הצדדים שנלחמים זה בזה - או בממלכה האנושית של אזרות', או באורקים שמנסים להביס את בני האנוש.
במשחק השחקן נדרש לנהל משאבים, לבנות מבנים, ולפקד על יחידות שונות של לוחמים ואיכרים שצריכים להשלים יעדים שונים.
השחקנים אוספים במהלך המשחק משאבים שונים כמו זהב ועצים על מנת לבנות מבנים, להקים צבאות ולצאת להתקפות נגד יריביהם.
כאשר שולטים בבני האנוש חייבים להתמקד בהגנה על הממלכה האנושית של אזרות' מפני האורקים אשר מנסים כל העת לפלוש אליה.
כאשר השחקן שולט באורקים הוא צריך לפקד על עדר אורקים ולכבוש את הטריטוריות של בני האנוש.
במשחק השחקנים יכולים לשלוט במגוון של יחידות, הן כאשר שולטים בבני האנוש והן כאשר שולטים באורקים, כולל חיילים רגליים, קשתים, ומכשפים (בני האנוש) או שמאנים (האורקים).
במצב המשחק המיועד לשחקן יחיד השחקן צריך להתמקד בהשלמת משימות שונות אשר כוללת בדרך כלל הקמת עיירה קטנה, קצירת משאבים, הקמת כוח צבאי, ולבסוף הובלת הכוח הצבאי אל הניצחון.
במשחק מרובה המשתתפים, אשר היה זמין רק ברשת המקומית, המטרה תמיד הייתה להשמיד את כוחות שחקני האויב.
המשחק יצא במקור למערכת ההפעלה MS-DOS ובהמשך יצא גם לפלטפורמות אחרות, כולל Mac OS ו-Windows.
המשחק זכה להצלחה מסחרית, מכר לאורך השנים מיליוני עותקים וסייע רבות להפוך בשנים הבאות את חברת בליזארד לאחת מהחברות המובילות בתעשיית משחקי הווידאו.
הצלחת המשחק הובילה בין היתר לפיתוח של משחקי ההמשך "Warcraft II: Tides of Darkness", אשר יצא לשווקים בדצמבר 1995, לפיתוח של חבילת ההרחבה, "Warcraft II: Beyond the Dark Portal" שיצאה לשווקים ב-1996. ובהמשך לפיתוח של המשחק "Warcraft III: Reign of Chaos" אשר יצא לשווקים ביולי 2002.
"War Pigs" (בעברית: "חזירי מלחמה") הוא שיר מחאה אנטי-מלחמתי של להקת ההבי מטאל הבריטית בלאק סבאת', שיצא בשנת 1970. זהו השיר שפותח את אלבום האולפן השני של הלהקה Paranoid משנת 1970.
השם המקורי של "War Pigs" היה "Walpurgis", העוסק בשבת המכשפות.
"וולפורגיס הוא סוג של חג מולד עבור שטניסטים.
ובשבילי, המלחמה הייתה השטן הגדול", אמר הבסיסט והתמלילן גיזר באטלר.
"זה לא היה קשור לפוליטיקה או ממשלה או משהו.
אבל כשהבאנו אותו לחברת התקליטים, הם חשבו ש-'Walpurgis' נשמע שטני מדי.
ואז הפכנו אותו ל-'War Pigs'.
אבל לא שינינו את המילים, כי הן כבר היו מוכנות".
במהלך תקופה זו, השירות הלאומי הסתיים לאחרונה בבריטניה, אך כאשר מלחמת וייטנאם עדיין נמשכת, צעירים רבים חששו שהם יגויסו להילחם בה.
"זה מה שהתחיל את כל עניין המרד הזה של לא לצאת למלחמה בשביל אף אחד", אמר באטלר.
לפני שחרורו הרשמי, הלהקה שינתה את המילים באופן משמעותי כאשר ביצעה אותו בהופעה חיה.
הקטע האינסטרומנטלי של השיר נקרא "Luke's Wall" במהדורות האמריקאיות של האלבום, בפורמט "War Pigs/Luke's Wall".
הזיכרון הראשון של המתופף ביל וורד מביצוע השיר היה במועדון הביט בשווייץ בשנת 1968. הלהקה נדרשה לנגן מספר סטים בכל ערב והיה לה מעט חומר ברפרטואר שלה באותה נקודה, כך שהם היו מבצעים ג'אם סשנים ארוכים כדי למלא את הסטים.
הגיטריסט טוני איומי אמר כי "War Pigs" מקורו באחד מאותם ג'אם סשן.
הוספת אזעקת מלחמה והאצת סיום השיר נעשו על ידי המפיק רודג'ר ביין והמהנדס טום אלום.
ללהקה לא הייתה כל השפעה על החלטות אלה, אם כי הם היו מרוצים מהתוצאות.
"Want to Want Me" הוא סינגל של ג'ייסון דירולו, שיצא ב-9 במרץ 2015, בהוצאת חברת התקליטים וורנר רקורדס.
השיר מופיע כסינגל מוביל באלבום האולפן הרביעי של דירולו, Everything Is 4 .
השיר נכתב על ידי ג'ייסון דירולו, לינדי רובינס, סאם מרטין, איאן קירקפטריק, מיטש אלן, והופק על ידי איאן קירקפטריק.
נכון לאוגוסט 2025, השיר הושמע למעלה מ-477 מיליון פעמים ביוטיוב, ולמעלה מ-1.1 מיליארד פעמים בספוטיפיי.
:Warning (אזהרה:) הוא אלבום האולפן השישי של להקת הפאנק (Punk) גרין דיי.
האלבום יצא ב-3 באוקטובר 2000 והוקלט במרץ ואפריל באותה השנה.
האלבום הגיע למקום הרביעי במצעדי האלבומים העיקריים בארצות הברית.
אבל, האלבום קיבל ביקורות קשות ממבקרי מוזיקה ומעריצי הלהקה שאמרו כי הלהקה לא רלוונטית יותר.
האלבום הגיע למעמד של זהב לעומת כל אלבומיה האחרים של גרין דיי שהגיעו למעמד של פלטינה כפולה.
מגזין המוזיקה Allmusic נתן לאלבום 4.5 מתוך 5 כוכבים, והוסיף: "Warning: לא יכול להיות שיא חדשני, אבל הוא סיפוק אדיר.".
לעומתו מעריצי הלהקה היו ביקורתיים יותר וטענו כי הלהקה פחות רלוונטית ומחדשת מבעבר.
למרות כל זאת האלבום עדיין הוציא את הלהיטים Warning ו־Wating ואת Minority שהפך לאחד הלהיטים הגדולים שלהם
הלהקה זכתה בעזרת האלבום בטקסים רבים ובין הזכיות "האלבום הטוב ביותר" " אלבום פאנק רוק/סקא הטוב ביותר" "הלהקה הטובה ביותר" "הסולן הטוב ביותר" "הבסיסט הטוב ביותר" "המתופף הטוב ביותר" "הכתיבה הטובה ביותר" ו"האמן הטוב ביותר".
כל השירים נכתבו על ידי בילי ג'ו ארמסטרונג והולחנו על ידי הלהקה (פרט לאלה שמצוינים)
שם השיריצא לאורמצעד הסינגלים הרשמי של בריטניהMinority 2000 מקום 18Warning 2000 מקום 27Macy's Day Prade 2001 -Waiting 2001 מקום 34
Warrior (בעברית: לוֹחֶם) הוא אלבום האולפן השני של הזמרת האמריקאית קשה.
האלבום יצא לאור ב-30 בנובמבר 2012. הסינגל הראשון מהאלבום, Die Young, יצא לאור ב-25 בספטמבר 2012 והגיע למקום השני במצעד הסינגלים האמריקאי בילבורד הוט 100.
"Die Young" - הסינגל יצא לאור ב-25 בספטמבר 2012 כסינגל הראשון מהאלבום.
הסינגל הגיע למקום השני במצעד הסינגלים האמריקאי בילבורד הוט 100, והפך לשיר השלישי המצליח ביותר של קאשה במצעד זה.
הסינגל ירד מהאוויר בתחנות הרדיו בארצות הברית מיד לאחר הטבח שאירע בניוטאון, קונטיקט, עקב שמו ותוכנו.
"C'Mon" - הסינגל השני מהאלבום, יצא לאור ב-17 בינואר 2013.
"Crazy Kids" - הסינגל השלישי מהאלבום, יצא לאור ב-30 באפריל 2013.
Watch Dogs (מסוגנן כ-WATCH_DOGS) הוא משחק וידאו אקשן-הרפתקאות בגוף שלישי מסוג עולם פתוח שפותח על ידי Ubisoft Montreal ויצא לאור על ידי Ubisoft.
המשחק יצא ב-27 במאי 2014 למחשב האישי, ל-PlayStation 3, ל-Xbox One, ל-PlayStation 4 ול-Xbox 360, ובסוף 2014 יצאה גם גרסה ל-Wii U.
ב-2016 הוכרז על משחק ההמשך שלו : Watch Dogs 2 שיצא ב-15 בנובמבר של אותה השנה.
שחקני המשחק נכנסים לנעליו של הגיבור הראשי, איידן פירס, האקר מחשבים מיומן שמסוגל לפרוץ למערכת ה-ctOS, מערכת ממוחשבת ששולטת על העיר שיקגו הבדיונית, אשר נבנתה בידי Blume.
עלילת המשחק מתרחשת בשנת 2013 לערך ומתרכזת במאמציו של איידן לחיפוש אחר נקמה במותה של אחייניתו.
מבנה העולם הפתוח מאפשר לשחקנים לשוטט בעיר שיקגו העתידית, באזורים הכפריים ובשכונות העוני .
באוקטובר 2012, איידן פירס ודיימיאן ברנקס מבצעים שוד בנק וירטואלי במלון בשם "Merlaut" כאשר איידן מעביר את הכסף באמצעות הטלפון חכם שלו אל דמיאן.
לאחר זמן מה ברנקס ופירס נתקלים בהתראה על האקר לא מזוהה, דמיאן מנסה למצוא את ההאקר הלא מזוהה, בעוד שאיידן מנסה לשכנע אותו שלא.
לבסוף איידן עוצר אותו על ידי התנתקות דרך הטלפון החכם, ומאז הם לא מתראים שנית.
מחשש לבטיחות משפחתו, ניקול פירס וילדיה ג'קסון ולינה פירס, הוא מחליט להסיע אותם בתואנה שזהו טיול הפתעה.
בדרך, מופיעים משני צדי המכונית מתנקשים שנשלחו כדי ליירט את המכונית של איידן, ואחד מהם שהתברר כבעל השם מוריס וגה, יורה בגלגל המכונית וכתוצאה מכך מתרחשת תאונת דרכים בה המכונית מתנגשת ומתהפכת, ולינה פירס נהרגת כאשר הבובה שלה נשמטת מידה אל מחוץ לחלון המכונית ההפוכה.
שנה אחרי המאורעות, איידן פירס, הידוע כשומר אזרחי המונע פשעים בעיר והקרוי בשם "השועל" בתקשורת, מוצא את מוריס ומנסה להוציא ממנו מידע אודות מי ששלח את הפקודה לירות.
לאחר מכן, הוא משאיר את מוריס בידי ג'ורדי צ'ין, אחד מה'עוזרים' של איידן, ובורח משם על ידי פריצות במערכת ה-ctOS.
זמן מה לאחר מכן, איידן מגיע למסיבת יום הולדתו של ג'קסון בביתה של ניקול, אמנם באיחור כבד, ושוהה שם זמן מה.
בעת שניקול מדברת בטלפון ולאיידן השיחה נראית חשודה, הוא מחליט לפרוץ לטלפון של ניקול בו הוא שומע אדם מטריד אותה כאשר הוא אומר שהוא "יודע עד כמה הדלתות נעולות".
איידן מוצא והורג את מי שהתקשר ומי שפקד עליו להתקשר, ובדרך החיפוש הוא נתקל בדיימיאן, שמבקש ממנו להביא לו את מה שההאקר הלא מזוהה הוציא ממלון Merlaut, מה שמאוחר יותר התברר כי נמצא שם קוד בעל יכולות גדולות, אשר אותו דיימיאן רצה.
בשביל לקבל את הקבצים, דיימיאן חוטף את ניקול, ומכריח את איידן להיענות לדרישותיו אם הוא רוצה את אחותו חזרה.
לאחר מכן איידן רואה ש-Quinn עבר לאחרונה ניתוח בלב והושתל לו קוצב לב, אז איידן פורץ לקוצב הלב שלו ועוצר אותו, ובכך מחסל את Lucky Quinn.
לאחר מכן הוא מקבל רמיזה מדיימיאן, שכבר מוכר כאויב רשמי אחרי החטיפה של ניקול, שמשהו עומד לקרות לקלרה.
אז איידן מגיע אל קלרה, ומוצא את חברי הכנופיה החמושה של דיימיאן אורבת לקלרה, וכתגובה איידן מנסה לקרוא לקלרה שתברח.
קלרה מסתובבת ורואה סביבה את המתנקשים, עד שיריה אחת הורגת אותה במקום, ואיידן מחסל את כל היורים.
איידן חוזר לבונקר ומעלה לאתרי החדשות את הסרטון בו רואים את ראש העיר רוצח את רוז.
אחרי שכל האויבים חוסלו, איידן מגיע עם רובה שלוף אל דיימיאן שמחכה במגדל האור של שיקגו, שם מתגלה ג'ורדי כ'עוזר' של דיימיאן משום שזה שילם לו יותר, והוא מכוון את הרובה שלו אליו.